มีอาการปวดบริเวณหลังกกหูด้านซ้ายค่ะ มันจะจี๊ดๆแทบจะทุก5-10 นาทีเลยค่ะ เป็นมาตั้งแต่เมื่อวาน อยู่ดีๆก็เป็นอยู่ดีๆก็หายทำนองนี้ค่ะ อยากทราบว่าต้องดูแลเบื้องต้นยังไงดีคะ
สวัสดีค่ะ อาการปวดศีรษะข้างเดียวอาจเกิดจาก1.ปวดหัวไมเกรน2.ปวดหัวจากการใช้งาน3.ปวดหัวจากภาวะในสมอง4 ปวดจากปลายเส้นประสาทรอบๆศีรษะอักเสบ อาจเป็นปวดจี๊ดๆได้การปวดหัวไมเกรนคือปวดหัวที่เกิดจากการทำงานของสารสื่อประสาทที่ผิดปกติ มักเกิดในผู้หญิงอายุน้อย อาจจะปวดได้ตั้งแต่ปานกลางถึงรุนแรงมาก มักปวดข้างเดียว และมีคลื่นไส้ร่วมด้วยแนะนำการนอนพักผ่อนมากๆ ควรนอนในที่สงบ ไม่มีสิ่งรบกวน รับประทานยาแก้อักเสบที่ไม่ใช่สเตียรอยด์ หลีกเลี่ยงสิ่งกระตุ้น (ถ้ามี) ที่ทำให้ปวดมากขึ้นควรรีบไปพบแพทย์เมื่อ ปวดมากขึ้นเรื่อยๆ จนทำกิจวัตรประจำวันไม่ได้ ปวดจนต้องตื่นขึ้นมาเพราะปวด คลื่นไส้ อาเจียนมาก มีความผิดปกติของระบบประสาทร่วมด้วยเช่น แขนขาอ่อนแรง พูดลำบาก หน้าเบี้ยว มองเห็นภาพซ้อน